Landsholdspiller Maria Helsbøl skifter til Vendsyssel Elite Badmintøn fra Solrød.

Vendsyssel Elite Badminton forstærker sig med Maria Helsbøl, som er en fast del af forbundstræningen i Brøndby. Den 25-årige doublespiller skifter til Vendsyssel fra Solrød, men hun har tidligere spillet flere sæsoner i Værløse. - Det hører til sjældenhederne, at vi kan lokke landsholdsspillere i den alder til Skagen og Frederikshavn. Derfor er vi meget stolte over, at Maria Helsbøl har valgt at spille for VEB i den kommende sæson, siger Vendsyssels Elite Badmintons formand, Jan R. Jensen og fortsætter: - Vi betragter tilgangen som en markant forstærkning og glæder os over, at Maria er den fjerde nye dansker, som vi har skrevet kontrakt med. De har også sikret sig tilgang af Josephine VanZaane (Værløse) og Lasse Mølhede (Ikast). Den fjerde spiller er Vendsyssel Elite Badminton endnu ikke klar til at offentliggøre.